清夜偶成
作者：董嗣杲
朝代：宋

paragraphs: 東林與西林，祗有矮墻隔。
逺永共家風，各自立茅棘。
我遊難盡興，入眼眩金碧。
孤塔插空斜，萬樹屯雲窄。
香爐擁烟紫，蓮花照亭白。
未聞海潮音，多時坐饑迫。
淮僧心膽麤，迎送勤朝夕。
疾趨謂有禮，健論本無益。
誰誇絕俗髙，反事望塵役。
逆料達者性，冥心滅蹤跡。
日西亂鳥啼，俯仰閲今昔。
清遊未遽返，忍冷坐寒石。